Die Vuurseekastaiing (Astropyga radiata) is 'n seekastaiing wat in die westelike Stille Oseaan asook die Indiese Oseaan voorkom, meer spesifiek die kus van Oos-Afrika tot by die noorde van KwaZulu-Natal. Die kastaiing word tot 200 mm groot en is 'n groot spesie. Die kleur kan wissel van geel tot rooi tot donkerbruin. Die stekels is buitengewoon lank. Die v-vormige spasies tussen die stekels is gewoonlik oranje met helder blou kolletjies wat strek van die mond tot by die anus. Die seedier leef op riwwe in water wat tot 70m diep is, meestal in strandmere en baaie sanderige, rommelagtige gebiede. Hulle leef in groepe saam en vorm groter groepe wanneer daar kuit geskiet word. Die seedier leef saam met sekere garnale, krappe, en jong vissies. Hulle vreet alge. Wanneer gevaar dreig kan die seedier die hoek van die stekels verander na die rigting van die dreigement. Swart en oranje spesies in Kenia. 'n Oranje spesie in die Filippyne. 'n Ligter spesie in die Filippyne. 'n Seldsame wit spesie in Hawaii. Kroh, Andreas (2012). A. Kroh & R. Mooi (red.).